**Faglighed**Alt hvad vi gør har til formål at opmuntre unge mennesker til at dyrke og udvikle faglige interesser.

*At vi efterlever denne værdi kendetegnes ved….*

* At skolen har dygtige lærere, som er fagligt og pædagogisk opdaterede.
* At skolen har nogle fysiske rammer, som understøtter faglig fordybelse.
* At vi løbende evaluerer og aktivt arbejder på at forbedre undervisningen.
* At skolen og dens lærere udstråler fagligt og pædagogisk engagement.
* At vi handler konstruktivt på motivationsproblemer
* At den enkelte elev udfordres på et passende fagligt niveau
* At vi tilstræber anvendelse af indbydende og opdaterede undervisningsmidler.
* At vi fremmer aktiviteter i faggrupperne.

**Tillid**Alt hvad vi gør er gennemsyret af forståelse, åbenhed, inddragelse og tillid til hinanden.

*At vi efterlever denne værdi kendetegnes ved….*

* At vi sikrer et meget højt informationsniveau mellem alle grupper på skolen.
* At vi aktivt forebygger og bekæmper alle former for mobning og mistrivsel i alle led.
* At elevrådet såvel som personalegrupper aktivt inddrages i væsentlige beslutninger og udvikling af skolens aktiviteter.
* At vi har fokus på og insisterer på en ”ordentlig omgangstone”
* At enhver elev eller medarbejder trygt kan ytre sin mening i skolens organer.

**Engagement**Alt hvad vi gør er båret af et dybfølt engagement i såvel fagligheden som i de aktiviteter, skolen danner ramme om.

*At vi efterlever denne værdi kendetegnes ved….*

* At der er opbakning fra både elever og medarbejdere til faglige såvel som sociale aktiviteter i skolens regi.
* At entusiasme understøttes og påskønnes.
* At nye ideer og nye initiativer understøttes og afprøves.
* At der tilbydes en række faglige, fysiske og sociale aktiviteter både i og udenfor skoletiden (f.eks. filmklub, musiske aktiviteter, sportsaktiviteter, fester, cafeer m.v.)

**Fællesskab**Alt hvad vi gør sker med afsæt i et rummeligt fællesskab, hvor vi både kan være seriøse, uformelle og have det sjovt sammen.

*At vi efterlever denne værdi kendetegnes ved….*

* At vi har fokus på fællesskabet i institutionens daglige virke.
* At vi har sociale aktiviteter både internt i og på tværs af skolens grupper.
* At vi har gode og trygge fester og caféarrangementer for eleverne.
* At vi har studierejser med fokus på både faglighed og fællesskab.
* At vi fastholder og udvikler den ugentlige samling som et vigtigt forum for vores fællesskab.
* At vi har en årlig revy, som på humoristisk vis samler op på skoleåret, der er gået.
* At vi i slutningen af hvert skoleår har en 3g-samling og en hf-samling, som markerer afslutningen på 2 eller 3 års fællesskab på skolen.
* At vi tænker vores fællesskab ind i alle brobygningsaktiviteter på linje med fagligheden.

**Udsyn**Alt hvad vi gør har udsynet til både den nære og den fjerne omverden som omdrejningspunkt.

*At vi efterlever denne værdi kendetegnes ved….*

* At vi vedligeholder og udvikler vores internationale kontakter
* At vi løbende etablerer og udvikler kontakter i lokalsamfundet (f.eks. virksomheder og andre uddannelsesinstitutioner m.v.)
* At vi etablerer sammenhæng mellem den daglige undervisning og vores internationale såvel som lokale kontakter i størst mulig grad.
* At vi flere gange om året arrangerer spændende fællesarrangementer, som kan bidrage til et udsyn, der ligger ud over den daglige undervisning.

FORSLAG: Hvordan gør vi status på, hvor godt vi efterlever værdierne:

* **Umiddelbart efter strategiarbejdets afslutning**: ALLE på skolen bliver bedt om at sætte et tal på status for hver af de enkelte fem værdier (1=vi lever på ingen måder op til denne værdi) (10=vi lever til fulde op til denne værdi).
Når man har afgivet sin talværdi skal man formulere et eller flere svar på følgende: ”Formulér så konkret og så præcist som muligt nogle handlingskrævende områder eller forslag til konkrete indsatser / forandringer. Anvis så konkret som muligt, hvad der efter din opfattelse skal til for at bringe tallet for værdiefterlevelsen tættere på 10”.

Efterfølgende kan man overveje at indskrive alle disse anvisninger i et spørgeskema, så alle på skolen har mulighed for at sætte flueben ved de formuleringer/indsatser, som de er enige i. Dermed findes der frem til de mest brændende platforme.

* **Løbene, efterfølgende**: Lignende ”undersøgelser” kan gennemføres årligt / hvert andet år.

Hvordan gør vi værdibegreberne **synlige**

* Værdibegreberne skal gøres synlige på første skoledag (måske banner / plakater i festsalen)
* Værdibegreberne skal gøres synlige på skolen *udefra* (på banner på musikhuset og/eller på den grå plade over hovedindgangen)
* Værdibegreberne skal gøres synlige *internt* på skolen. Forslag: Årsskift, studieretningsfoldere, opslag på skolen, i festsalen, kantinen, nicherne, skolens hjemmeside, filmen om skolen m.v.